צבי וינמן

הרב צבי וינמן (1940 – 16 במרץ 2015) היה טוען רבני, שמאי מקרקעין, רב, היסטוריון ועסקן חרדי. מזכ"ל ארגון יד לאחים. נציגו של הרב אלישיב כטוען רבני בדיונים נודעים בהם פרשת האח והאחות, רבה של גרמניה המזרחית, שליחה ונציגה במגעים עם ממשלת בריטניה. היה גם מעורב בתהליכי משא ומתן שונים וחשאיים, בין היתר בשליחות המוסד הישראלי. ידוע בין היתר כי היה מיודד עם ראש מינהל הביון הגרמני מרקוס וולף עמו פעל בשיתופי פעולה שונים והיה מראשי המעורבים בפרשות קרב סולטאן יעקוב וחטיפת רון ארד. היה חבר בוועדת צמרת באוגוסט 1996, ועדה שחבריה התבקשו לגבש אמנה חברתית להסדרת היחסים בין דתיים לחילונים, וכן להציע הסדרים עקרוניים לסגירת כבישים בישראל מסיבות דתיות ולא דתיות.

ביוגרפיה

נולד ב-1940 בארץ ישראל לאפרים מטרנוב פולין וציפורה מגרמניה. מצאצאי רבי לוי יצחק מברדישוב. למד בישיבות היישוב החדש וכנסת חזקיהו, ב-1966 קיבל רישיון טוען רבני עם חתימת הרב יוסף שלום אלישיב. התגורר בשכונת סנהדריה המורחבת בירושלים.

נפטר ב-16 במרץ 2015.

מספריו
 "מקטוביץ' עד ה' באייר" ספר היסטוריה ותחקירים על תולדות היהדות החרדית ואגודת ישראל
 דעת תורה ואמונת חכמים : אהבת ארץ ישראל האמיתית - פרקים בעליה לארץ ישראל לדורותיה. פעילות בין-לאומיות של אגו"י [אגודת ישראל] במאה העשרים : עיונים, מקורות ומסמכים בתולדות היהדות החרדית - הוצאת ותיקין, תשס"ז
 ודע מה שתשיב : עיונים, מקורות ומסמכים / צבי וינמן. יהדות התורה והמדינה / מאת א. גיטלין. תשס"א

לקריאה נוספת 
 משפחה, ז' בטבת ה'תשע"ה, עמ' 18–28.

קישורים חיצוניים 
 הטוען הרבני הרב צבי וינמן זצ"ל באתר כיכר השבת.
 מקטוביץ' עד ה' באייר

הערות שוליים

טוענים רבניים
המוסד
שמאים ישראלים
רבנים גרמנים
סנהדריה המורחבת: אישים
ישראלים שנולדו ב-1940
ישראלים שנפטרו ב-2015